Dragutin Rakovac
<s>Dragutin Rakovec (Rakovac) (Vugrovec, 1. studenog 1813. – Zagreb, 22. studenog 1854.) bio je hrvatski književnik, prevoditelj, publicist i javni djelatnik.</s><s>Studij filozofije i prava završio 1831. u Zagrebu.</s><s>Od 1831. bio je zaposlen kod Banskog stola i u odvjetničkoj pisarnici.</s><s>Suradnik Ljudevita Gaja i urednik Novina horvatzkih (1835.–42.), a s Ljudevitom Vukotinovićem i Stankom Vrazom osnivač i urednik Kola (1842).</s><s>Od 1841. bio je tajnik Gospodarskog društva i urednik nekoliko njegovih izdanja te Koledara za puk (1847.–50).</s><s>Njegovom je zaslugom izlazio Gospodarski list, na čelu kojeg je bio 1841.–50.</s><s>Bio je i prvi kustos Narodnog muzeja (1846).</s><s>Mladenačka književna djela pisao je, prevodio i adaptirao u kajkavskom narječju (Th.</s><s>Körner i dr.), a tiskana mu je prilagodba monodrame A. Kotzebuea Stari mladoženja i košarice (1832).</s><s>Jedino je sačuvano izvorno dramsko djelo dramska pjesma Duh (1832.), a igrokaz Veronika od Desinića, započet 1831., danas je poznat samo po naslovu.</s><s>Kao štokavski pjesnik javio se 1835. u prvom broju Danice ilirskom domoljubnom, a poslije i ljubavnom lirikom (Sila ljubavi, 1837., i dr.), programatski naznačivši romantički neopetrarkizam i predhodeći Vrazu.</s><s>Prema slovačkom predložku sročio je pjesmu Duh slavjanski, iz koje su tri kitice postale himnom "Druge" Jugoslavije (Hej, Slaveni).</s><s>S Vukotinovićem je izdao prvu hrvatsku antologiju domoljubnog pjesničtva Pjesmarica: pjesme domorodne (1842).</s><s>U političkom spisu Mali katekizam za velike ljude (1842.) brani dostojanstvo hrvatskog jezika i pravo na hrvatsku nacionalnu samobitnost prema mađarskom posezanju.</s><s>Posmrtno mu je tiskana memoarska proza Dnevnik (1922.), važna za povijest hrvatskog preporoda.</s>

<s>Preminuo je u Zagrebu 1854. godine.</s>

<s>Literatura 
 Znameniti i zaslužni Hrvati te pomena vrijedna lica u hrvatskoj povijesti 925-1925, Odbor za izdanje knjige ˝Zaslužni i znameniti Hrvati 925-1925", Zagreb, 1925.</s><s>Hrvatska enciklopedija, Leksikografski zavod Miroslav Krleža, Zagreb, 1999-2009</s>

<s>Izvori</s>

<s>Hrvatski pjesnici
Hrvatski jezikoslovci
Hrvatski književnici
Hrvatski novinari
Hrvatski narodni preporod</s>

